Ego, in Dei nomine, Petrus et uxor mea Vualetrudis donamus Deo et sanctis apostolis ejus Petro et Paulo, et ad locum Cluniacum, aliquid ex rebus nostris que sunt site in pago Maticensi, in villa Corcellas: hoc est pratum unum quem vocant Bodellum; meam partem quam ibi habeo dono Sancto Petro; et faciant monachi quicquid facere voluerint, ab hodierno die et deinceps. Itemque donamus in villa Segia campum unum quem vocant ad Fontenellas; terminat a mane terra Odile et filiorum ejus, a medio die terra Sancti Laurentii, a sero via publica, a certio terra Sanctæ Ceciliæ. Infra isto terminio, dono Sancto Petro, in tali tenore, ut quandiu ego vixero et tres filii mei vixerimus teneamus ad partionem, sicut ceteri homines. Faciant monachi Clunienses quod voluerint. Hanc helemosinam facio pro anima mea et pro animabus patris mei et matris meæ, et omnium parentum meorum. Actum Cluniaco publice. Sig. Petri, qui fieri et firmare rogavit. S. Dominici.